СОФИЯ, (BM) – Президентът Румен Радев призова правителството да не допуска „орязване“ на пакета за изтребители F-16, научи BulgarianMilitary.com.

„Всяко едно „мърдане“ надолу и орязване на този пакет вече води до невъзможност за реализация на оперативните възможности на самолета“ предупреди той.

Прочети още: България получи конкретна оферта за Ф-16 чрез посолството на САЩ, цената е неясна!

Правителството вече получи конкретна оферта за придобиването на осем изтребители F-16 Block 70, като се надява в рамките на преговори да я свали до около 2 млрд. лева. Това обаче няма как да стане без да бъде отказан част от пакета. МО обаче смята, че е възможно намаляване на цената без да се засягат бойните способности.

Радев коментира от своя страна, че е важно не само да се придобият самолети, но и цялостното оборудване, въоръжение и обучение.

„Българските ВВС и Министерството на отбраната разработиха един много добър хомогенен пакет, максимално „изстискан“, на минимум, но гарантиращ надеждни способности и оползотворяване на бойните възможности на самолета“, каза Румен Радев.

Прочети още: България може да си позволи до 2 млрд. лв. за 8 F-16, има шанс да няма сделка, каза Каракачанов

„Правителството многократно декларира, че ще постигне разумна цена, близка до определената от Народното събрание, че ще има разсрочено плащане и офсет и индустриално сътрудничество, и високи бойни способности“, коментира още той.

Финансовият министър Владислав Горанов обаче вече съобщи, че кабинетът има готовност да плати самолетите наведнъж.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Mediapool